PowerPoint 2007 – tekstovi zadataka

**Zadatak 1.** Napraviti PowerPoint dokument *zadatak1.pptx* sa naslovom *Metodika nastave računarstva A – PowerPoint 2007*. Na naslovnom slajdu dodati naziv autora i link koji, kada se klikne na njega, šalje imejl na odgovarajuću adresu. Naslov prezentacije animirati nekim efektom za pojavljivanje teksta. Na drugom slajdu postaviti linkove na treći i četvrti slajd. Na trećem slajdu prikazati u vidu liste spisak svih dana u nedelji i postaviti da se prikazuje jedna po jedna stavka liste. Na četvrtom slajdu dodati proizvoljnu tabelu iz Worda, a na petom slajdu dodati stubičasti grafik iz Excela. Grafik animirati tako da se pojavljuje jedan po jedan stubić svake od serija. Na svakom od slajdova dodati prikaz rednog broja slajda i dugme kojim se odlazi na prethodni slajd. Za sve slajdove postaviti istu tranziciju i postaviti da se prelazi na naredni slajd nakon 4 sekunde.

**Zadatak 2.** Napraviti PowerPoint dokument *zadatak2.pptx* sa naslovom *Metodika nastave računarstva A – PowerPoint 2007*. Na naslovnom slajdu dodati naziv autora, link kojim se šalje imejl autortu na odgovarajuću adresu, kao i link na drugi slajd. Na drugom slajdu dodati proizvoljnu tabelu iz Worda, a na trećem slajdu dodati linijski grafik iz Excela. Grafik animirati tako da se pojavljuje jedna po jedna izlomljena linija. Na četvrtom slajdu prikazati proizvoljni dijagram (iz SmartArt grupe) i animirati ga tako da se pojavljuje njegova jedna po jedna komponenta. Na petom slajdu prikazati u vidu liste spisak dva polagana predmeta, a zatim za svaki od elemenata liste napraviti podlistu koja se sastoji od po dva studenata koji su ga položili. Postaviti da se prikazuje jedna po jedna stavka liste (zajedno sa svojom podlistom). Sve naslove slajdova animirati istim efektom za pojavljivanje teksta na slajdu. Na svakom od slajdova prikaz rednog broja slajda i dugme kojim se odlazi na poslednji slajd. Za sve slajdove postaviti istu tranziciju i postaviti da se prelazi na naredni slajd nakon 5 sekundi.